stanford-oval/wikipedia huggingface dataset:
Urheiluvuosi 2022
Taitoluistelu

Pekingin olympialaisissa 15-vuotiaan venäläisen Kamila Valijevan joulukuussa 2021 antama positiivinen dopingnäyte tuli julki vasta Venäjän voitettua olympialaisten joukkuekilpailun. Valijeva sai Urheilun kansainvälisen välitystuomioistuimen luvalla osallistua henkilökohtaiseen kilpailuun, jonka vapaaohjelmassa hän epäonnistui pudoten lopputuloksissa neljänneksi. Valmentaja Eteri Tutberidzen Valijevaan kohdistamat tylyt kommentit nostivat alaikäisten urheilijoiden kohtelun puheenaiheeksi. Naisten henkilökohtaisessa kilpailussa venäläiset Anna Štšerbakova ja Aleksandra Trusova ottivat kaksoisvoiton. Miesten kilpailussa kultaa voitti yhdysvaltalainen Nathan Chen. Pariluistelun voittivat kiinalaiset Sui Wenjing ja Han Cong sekä jäätanssin ranskalaiset Gabriella Papadakis ja Guillaume Cizeron.
Maailmanmestaruuskilpailut 21.–27.3. Montpellierissa, Ranskassa. Henkilökohtaiset mestaruudet menivät japanilaisille Shōma Unolle ja Kaori Sakamotolle. Pariluistelun voitti yhdysvaltalaispari Alexa Knierim / Brandon Frazier, ja jäätanssin mestaruuden voittivat viidennen kerran urallaan ranskalaiset Gabriella Papadakis ja Guillaume Cizeron.
Euroopan-mestaruuskilpailut 10.–16.1. Tallinnassa, Virossa. Venäläiset voittivat kaikki neljä mestaruutta. Miesten mestaruuden voitti Mark Kondratjuk, naisten mestaruuden Kamila Valijeva, pariluistelun Anastasija Mišina / Aleksandr Galljamov sekä jäätanssin Viktorija Sinitsina / Nikita Katsalapov.
Muodostelmaluistelun maailmanmestaruuskilpailut 7.–10.4. Hamiltonissa, Kanadassa. Kultaa voitti kanadalainen Les Suprêmes. Muut mitalisijat menivät suomalaisjoukkueille, hopea Marigold IceUnitylle ja pronssi Helsinki Rockettesille.
Tennis

Australian avoin turnaus 17.–30.1. Miesten kaksinpelin loppuottelussa espanjalainen Rafael Nadal voitti venäläisen Daniil Medvedevin 3–2. Nadal nousi 21. mestaruudellaan yksin Grand Slam -turnausten miesten kaksinpelimestaruustilaston kärkeen. Naisten kaksinpelin loppuottelussa australialainen Ashleigh Barty voitti yhdysvaltalaisen Danielle Collinsin 2–0 ja ylsi ensimmäisenä australialaisena sitten vuoden 1978 naisten kaksinpelimestaruuteen.
Ranskan avoin turnaus 22.5.–5.6. Miesten kaksinpelissä Rafael Nadal voitti ennätyksellisesti 14. Ranskan-mestaruutensa ja 22. Grand Slam -mestaruutensa. Loppuottelussa hän voitti norjalaisen Casper Ruudin 3–0. Naisten kaksinpelin loppuottelussa puolalainen Iga Świątek voitti yhdysvaltalaisen Coco Gauffin 2–0.
Wimbledonin turnaus 27.6.–10.7. Miesten kaksinpelissä serbialainen Novak Đoković voitti seitsemännen Wimbledonin-mestaruutensa ja 21. Grand Slam -mestaruutensa. Loppuottelussa hän voitti australialaisen Nick Kyrgiosin 3–1. Naisten kaksinpelin loppuottelussa kazakstanilainen Jelena Rybakina voitti tunisialaisen Ons Jabeurin 2–1.
Yhdysvaltain avoin turnaus 29.8.–11.9. Miesten kaksinpelin voitti 19-vuotias espanjalainen Carlos Alcaraz, joka oli loppuottelussa Norjan Casper Ruudia parempi lukemin 3–1. Naisten kaksinpelin loppuottelussa Puolan Iga Świątek voitti Tunisian Ons Jabeurin 2–0.
Davis Cupin pudotuspelit 22.–27.11. Málagassa, Espanjassa. Loppuottelussa Kanada voitti Australian 2–0. Mestaruus oli Kanadalle ensimmäinen.
Uinti

Pitkän radan maailmanmestaruuskilpailut 17.6.–3.7. Budapestissa, Unkarissa.
Lyhyen radan maailmanmestaruuskilpailut 13.–18.12. Melbournessa, Australiassa.
Pitkän radan Euroopan-mestaruuskilpailut 11.–21.8. Roomassa, Italiassa.
Yleisurheilu

Maailmanmestaruuskilpailut 15.–24.7. Eugenessa, Yhdysvalloissa. Yhdysvallat voitti 13 kultamitalia ja yhteensä 33 mitalia. Perun Kimberly García voitti kultaa naisten molemmilla kävelymatkoilla. Maailmanennätystä paransivat Ruotsin Armand Duplantis seiväshypyssä tuloksella 621 ja Yhdysvaltain Sydney McLaughlin 400 metrin aitajuoksussa tuloksella 50,68.
Sisäratojen maailmanmestaruuskilpailut 18.–20.3. Belgradissa, Serbiassa. Etiopia voitti neljä kultamitalia, ja eniten mitaleja sai Yhdysvallat, joka voitti kolme kultaa ja yhteensä 19 mitalia.
Euroopan-mestaruuskilpailut 15.–21.8. Münchenissä, Saksassa. Mitalitilaston kärjessä olivat seitsemän kultaa ja yhteensä 16 mitalia voittanut Saksa sekä kuusi kultaa ja kaikkiaan 20 mitalia voittanut Iso-Britannia. Kahteen henkilökohtaiseen kultamitaliin ylsivät norjalainen keski- ja kestävyysmatkojen juoksija Jakob Ingebrigtsen ja kreikkalainen kävelijä Antigóni Ntrismpióti.
Wicher-luokka

| Wicher-luokka |
| --- | --- |
 Wicher-luokan hävittäjä ORP Wicher.

Tekniset tiedot
Uppouma:  1 564 t (standardi) 2 468 t (kuormattu)
Pituus:  109,6 m (kokonaispituus) 104,8 m (vesiraja)
Leveys:  8,8 m
Syväys:  2,97 m
Koneteho:  35 000 hv
Nopeus:  33 solmua
Miehistöä:  155
Aseistus
Meritorjunta:  4 × 130 mm wz. 19/24 Schneider-Creusot Model 1924 -tykkiä 4 × 550 mm/533 mm/450 mm torpedoputkea 2 × Thornycroft 240 mm syvyyspomminheitintä 2 × wz BH200 -syvyyspomminheitintä 60 × wz 08 -merimiinaa
Ilmatorjunta:  2 × 40 mm wz 28 Vickers-Armstrongin QF 2 naulan Mk II -ilmatorjuntatykkiä 4 × 13,2 mm ilmatorjuntakonekivääriä
Wicher-luokka oli Puolan laivaston kahden hävittäjän muodostama alusluokka. Alukset palvelivat toisessa maailmansodassa.
Kaksi alusta tilattiin 2. huhtikuuta 1926 Ranskasta, mikä oli seurausta Ranskan ja Puolan välille muodostuneista läheisistä suhteista ensimmäisen maailmansodan jälkeen. Alukset olivat hieman muokattuja Bourrasque-luokan 1 500 tonnin torpilleurseja. Niissä oli korvattu ainoastaan 37 millimetrin ilmatorjuntatykit 40 millimetrin aseilla ja alukset oli varustettu miinalaivoiksi.
Poliittisista syistä alusten tilaus annettiin telakalle, jolla ei aiempaa kokemusta hävittäjien valmistuksesta. Tästä seuraus runsaasti viivästymisiä materiaalihankinnoista ja valmistuksesta johtuvien ongelmien seurauksena.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| ORP Wicher | Chantiers Naval Francais | 19. helmikuuta 1927 | 10. heinäkuuta 1928 | 8. heinäkuuta 1930 | upotettu 3. syyskuuta 1939 |
| ORP Burza | Chantiers Naval Francais | 1. marraskuuta 1927 | 16. huhtikuuta 1929 | 10. elokuuta 1932 | museoalukseksi 1962 romutettu |
Wolfgang Stark

| Wolfgang Stark |
| --- | --- |

Henkilötiedot
Koko nimi:  Wolfgang Stark
Syntynyt: 20. marraskuuta 1969 (ikä 54) Landshut, Länsi-Saksa
Jalkapallotuomari
Pituus:  191 senttimetriä
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 1997– 1999– | Bundesliiga FIFA |  |  |

Wolfgang Stark (s. 20. marraskuuta 1969 Landshut, Länsi-Saksa) on saksalainen jalkapalloerotuomari. Kotimaassaan hän tuomitsi ensimmäiset ottelut pääsarjassa vuonna 1997. Kaksi vuotta myöhemmin hänestä tuli kansainvälinen erotuomari.
Kansainvälisellä urallaan Stark on tuominnut useita Mestarien liigan otteluita, EM- ja MM-karsintoja, vuoden 2010 MM-kilpailuja ja vuoden 2012 EM-kilpailuja.
Aiheesta muualla

Kuvia tai muita tiedostoja aiheesta Wolfgang Stark Wikimedia Commonsissa
Esittely Saksan jalkapalloliiton sivustolla (saksaksi)
Jalkapallon maailmanmestaruuskilpailujen 2010 tuomarit
| --- | --- |
AFC:  Khalil Al Ghamdi •  Ravshan Ermatov •  Subkhiddin Mohd Salleh •  Yūichi Nishimura
CAF:  Koman Coulibaly •  Jerome Damon •  Eddy Maillet
CONCACAF:  Joel Aguilar •  Benito Archundia •  Carlos Batres •  Marco Rodríguez
CONMEBOL:  Héctor Baldassi •  Jorge Larrionda •  Pablo Pozo •   Óscar Ruiz •  Carlos Simon •  Martín Vázquez
OFC:  Michael Hester •  Peter O'Leary
UEFA:  Olegário Benquerença •  Massimo Busacca •  Frank De Bleeckere •   Martin Hansson •  Viktor Kassai
UEFA:  Stéphane Lannoy •  Alberto Undiano Mallenco •  Roberto Rosetti •  Wolfgang Stark •  Howard Webb
Whiplash (täsmennyssivu)

Whiplash voi viitata seuraaviin:
whiplash eli niskan retkahdusvamma
”Whiplash”, Metallica-yhtyeen kappale vuonna 1983 ilmestyneellä albumilla Kill 'Em Al
Whiplash, yhdysvaltalainen speed- ja thrash metal -yhtye
Whiplash, Crystal Dynamicsin kehittämä ja Eidos Interactiven julkaisema videopeli vuodelta 2003
Whiplash, yhdysvaltalainen elokuva vuodelta 2014
Whiplash Protection System (WHIPS), Volvon kehittämä peräänajosuojausjärjestelmä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Whiplash”, voi hakea sivunnimihaulla, laajalla sivunnimihaulla tai tekstihaulla.
Why Should I Cut Your Throat?

| Why Should I Cut Your Throat? Excursions into the Worlds of Science Fiction, Fantasy and Horror |
| --- | --- |

Kirjailija:  Jeff VanderMeer
Kieli:  englanti
Kustantaja:  MonkeyBrain Books
Julkaistu:  2004
Ulkoasu:  nidottu
Sivumäärä:  329
Löydä lisää kirjojaKirjallisuuden teemasivulta
Why Should I Cut Your Throat? Excursions into the Worlds of Science Fiction, Fantasy and Horror on Jeff VanderMeerin vuonna 2004 ilmestynyt kirja, joka sisältää esseitä ja arvosteluja.
Aiheesta muualla

Cheryl Morgan: An Author's View. Emerald City 2004. (englanniksi)
Keith Brooke: Why Should I Cut Your Throat? Infinity plus 13.11.2005. (englanniksi)
Christian Sauvé: Why Should I Cut Your Throat? 2006. (englanniksi)
Wolfgang Stegmüller

Wolfgang Stegmüller (3. kesäkuuta 1923 Natters, Itävalta – 1. kesäkuuta 1991 München, Saksa) oli saksalais-itävaltalainen filosofi, joka on vaikuttanut tieteenfilosofiaan ja analyyttiseen filosofiaan. Hänen teoksensa Hauptströmungen der Gegenwartsphilosophie oli merkittävässä roolissa analyyttisen filosofian palauttamisessa saksankielisen yleisön tietoisuuteen.
Teoksia

Unvollständigkeit und Unentscheidbarkeit (1959)
Das Wahrheitsproblem und die Idee der Semantik (1957)
Einheit und Problematik der wissenschaftlichen Welterkenntnis (1967)
Hauptströmungen der Gegenwartsphilosophie, osat I-IV, (1989)
Metaphysik-Skepsis-Wissenschaft (1969)
Probleme und Resultate der Wissenschafttheorie und Analytischen Philosophie
Nide I, Erklärung-Begründung-Kausalität (1983)
Nide II, Theorie und Erfahrung (1974)
1. osa: Theorie und Erfahrung (1974)
2. osa: Theorienstrukturen und Theoriendynamik (1985)
3. osa: Die Entwicklung des neuen Strukturalismus seit 1973 (1986)
Nide III, Strukturtypen der Logik (1984)
Nide IV, Personelle und statistische Wahrscheinlichkeit (1973)
1. osa: Personelle Wahrscheinlichkeit und rationale Entscheidung (1973)
2. osa: Statistisches Schließen – Statistische Begründung – Statistische Analyse (1973)
The Structuralists View of Theories (1979)
Das Problem der Induktion: Humes Herausforderung und moderne Antworten,
Philosophy of economics (1982)
Aufsätze zur Wissenschaftstheorie (1980)
Rationale Rekonstruktion von Wissenschaft und ihrem Wandel
Kripkes Deutung der Spätphilosophie Wittgensteins. Kommentarversuch über einen versuchten Kommentar (1986)
Vivian Kubrick

| Vivian Kubrick> Henkilötiedot |
| --- | --- |
Syntynyt: 5. elokuuta 1960 (ikä 64) Los Angeles, Kalifornia, Yhdysvallat
Muusikko
Taiteilijanimi:  Abigail Mead
Tyylilajit:  ambient
  [ Muokkaa Wikidatassa ] [ ohje ]  
Vivian Kubrick (s. 5. elokuuta 1960) on yhdysvaltalainen elokuvantekijä ja säveltäjä, joka muistetaan parhaiten yhteistyöstään isänsä, elokuvaohjaaja Stanley Kubrickin kanssa. Vivian on tehnyt ääniraidan kahteen elokuvaan, ja oli usein pikkurooleissa isänsä elokuvissa.
Vivian syntyi Los Angelesissa Kaliforniassa. Hänen äitinsä on Stanley Kubrickin leski, Christiane. Vivian sävelsi Full Metal Jacketin ääniraidan taiteilijanimellä Abigail Mead. Nimi tuli talosta nimeltä Abbot's Mead, jossa Kubrickit elivät vuosina 1965–1979. Talo sijaitsi lähellä MGM:n Borehamwoodin studioita.
Filmografia

Musiikki
Full Metal Jacket (1987, nimellä Abigail Mead)
The Mao Game (1999)
Eyes Wide Shut (1999, ääniraitaa ei käytetty)
Ohjaajana
Making "The Shining" (1980)
Näyttelijänä
2001: Avaruusseikkailu (1968) – Heywood Floydin tytär
Barry Lyndon (1975) – vieras
Hohto (1980) – vieras
Full Metal Jacket (1987) – uutiskuvaaja joukkohaudoilla
Aiheesta muualla

Vivian Kubrick Internet Movie Databasessa. (englanniksi)
Winchester College

Winchester Collegen luonnotieteiden rakennus Science school.
Winchester College on Englannin Winchesterissä sijaitseva yksityiskoulu (public school). Sen virallinen nimi on St. Mary College of Winchester near Winchester. Piispa William of Wykeham perusti Winchester Collegen vuonna 1382 valmistavaksi poikakouluksi Oxfordin yliopiston St. Mary College of Winchesteriä varten. Winchester College toimi esikuvana Etonille sekä useille muille myöhemmin perustetuille public schooleille.
Winchester College on yksi alkuperäisistä niin sanotuista suurista yksityiskouluista, ja yksi niistä seitsemästä yksityiskoulusta, jotka mainitaan vuoden 1868 Public Schools Actissa. Muut perinteiset suuret yksityiskoulut ovat Charterhouse School, Eton College, Harrow School, Merchant Taylors' School, Rugby School, St Paul's School, Shrewsbury School ja Westminster School.
Winchester Collegen entisiin oppilaisiin kuuluvat muun muassa Yhdistyneen kuningaskunnan pääministerit Henry Addington ja Rishi Sunak.
Weapons of Mass Destruction

| Weapons of Mass Destruction Xzibit |
| --- | --- | --- |

Studioalbumin tiedot
 Äänitetty : 2004
 Julkaistu: 14. joulukuuta 2004
 Tuottaja(t): DJ Khalil, Hi-Tek, Jelly Roll, Battlecat, Timbaland, Thayod Ausar, Sir Jinx, Mr. Porter, Rick Rock
 Tyylilaji: West Coast hip hop gangsta rap
 Kesto: 58.34
 Levy-yhtiö: Sony Music
Muut kannet
 Special Edition
Listasijoitukset
  43.
Xzibitin muut julkaisut
| Man vs. Machine 2002 | Weapons of Mass Destruction 2004 | Full Circle 2006 |
Singlet albumilta Weapons of Mass Destruction
 ”Hey Now (Mean Muggin)” Julkaistu: 16. marraskuuta 2004  ”Criminal Set” Julkaistu: 14. joulukuuta 2004
Weapons of Mass Destruction Xzibitin viides studioalbumi, joka julkaistiin 14. joulukuuta 2004. Se debytoi Yhdysvalloissa Billboard 200 -listan sijalla 43.
Kappaleet

| # | Kappale | Vieraileva(t) artisti(t) | Tuottaja | Pituus |
| --- | --- | --- | --- | --- |
| 1 | State of the Union |  | Thayod Ausar | 1:30 |
| 2 | L.A.X. |  | Sir Jinx & Mystro | 3:44 |
| 3 | Cold World | Jelly Roll | Jelly Roll | 3:52 |
| 4 | Saturday Night Live | Jelly Roll & Krondon | Jelly Roll | 4:19 |
| 5 | Muthafucka |  | Rick Rock | 2:56 |
| 6 | Beware of Us | Strong Arm Steady | DJ Khalil | 4:10 |
| 7 | Judgement Day |  | DJ Khalil | 3:23 |
| 8 | Criminal Set | Krondon | Battlecat | 3:17 |
| 9 | Hey Now (Mean Muggin) | Keri Hilson | Timbaland, Danja | 4:21 |
| 10 | Ride or Die | Tone | Mr. Porter & J.R. Rotem | 4:00 |
| 11 | Crazy Ho | Strong Arm Steady & Suga Free | DJ Khalil | 4:25 |
| 12 | Big Barking (skit) |  |  | 0:53 |
| 13 | Tough Guy | Busta Rhymes | Hi-Tek | 4:25 |
| 14 | Scent of a Woman | Dion | Hi-Tek | 4:20 |
| 15 | Klack | Mitchy Slick & Krondon | DJ Khalil | 5:14 |
| 16 | Back 2 the Way It Was |  | Thayod Ausar | 3:58 |
Arvostelut

AllMusic:
Rolling Stone:
Winchesterin taistelu

Winchesterin taistelu voi viitata kolmeen eri Yhdysvaltain sisällissodan taisteluun:
Ensimmäinen Winchesterin taistelu (toukokuu 1862)
Toinen Winchesterin taistelu (kesäkuu 1863)
Kolmas Winchesterin taistelu (eli Opequonin taistelu, syyskuu 1864)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Winchesterin taistelu”, voi hakea sivunnimihaulla, laajalla sivunnimihaulla tai tekstihaulla.
Väinö Hannikainen

Väinö Hannikainen 1920-luvun alussa.
Väinö Aatos Hannikainen (12. tammikuuta 1900 Jyväskylä – 7. elokuuta 1960 Kuhmoinen) oli suomalainen säveltäjä ja Helsingin kaupunginorkesterin sooloharpisti. Hän on P. J. Hannikaisen poika ja Ilmari, Arvo ja Tauno Hannikaisen veli.
Henkilöhistoriaa

Väinö Hannikainen syntyi Pekka Juhani Hannikaisen ja Alli Hannikaisen perheeseen, johon kuuluivat jo veljet Lauri, Ilmari, Tauno ja Arvo sekä sisar Toini, joka menehtyi nuorena tulirokkoon. Pekka toivoi kaikista pojistaan muusikkoja, ja jokainen heistä sai musiikillisen alkeisopetuksensa kotona vanhemmiltaan. Musiikinopetus alkoi pojilla 4–5 vuoden iässä.
Lapsena Väinö oli sairaalloinen, minkä takia hän vaati vanhemmiltaan enemmän huolenpitoa kuin muut veljensä. Samojen arvioiden mukaan Väinö oli lapsena myös veljiään avomielisempi ja iloisempi.kenen mukaan? Väinö opiskeli Jyväskylässä pianonsoittoa, mutta ylioppilaaksi valmistuttuaan hän vaihtoi pianon harpunsoittoon. Näistä opinnoista valmistuttuaan Väinöstä tuli Kajanuksen orkesterin pitkäaikainen harpisti, ja vapaa-aikanaan hän alkoi säveltää laulu-, piano- sekä kamarimusiikkia. Robert Kajanus oli Pekka Hannikaisen nuoruudenystävä.
1950-luvulla Väinö Hannikainen alkoi valmistella isänsä Pekan elämäkertaa, mutta teos ei koskaan valmistunut.
Sävellyshistoriaa

Väinö Hannikainen opiskeli Helsingissä, Berliinissä ja Pariisissa. Vuosina 1923–1957 hän oli Helsingin kaupunginorkesterin sooloharpisti.
Helsingin musiikkiopistossa sävellyksen, teoreettisten aineiden ja pianon ohella Väinö Hannikainen opiskeli myös urkujensoittoa. Helsingissä Aino Kajanuksen harpputaiteeseen tutustuttuaan hän havaitsi, että harppu oli hänen soittimensa. Opettajana hänellä toimi aluksi Aino Kajanus, sen jälkeen musiikkiopiston harppuluokalla Lilly Kajanus-Blenner. Harpputaiteilijana Väinö edistyi nopeasti ja saavutti soittimensa mestarillisen teknillisen ja taiteellisen hallinnan. Opintojen täydennys tapahtui Berliinissä 1921–1923 sekä myöhemmin useilla matkoilla Pariisissa. Väinö esiintyi Suomessa monilla kiertueilla harpistina, mutta myös pianistina, veljensä Ilmarin säestäjänä. Solistina hän esiintyi Berliinissä ja Pariisissa. Helsingin Kaupunginorkesterin sooloharpistina hän toimi 1923–1957.
Väinö Hannikaisen tuotantoon kuuluu muun muassa baletti Onnen linna, yksi sinfoninen runo, kamariooppera Aino, harppusonaatti 1919, ensimmäinen suomalainen harppukonsertto 1922, variaatioita harpulle ja orkesterille, näytelmä- ja elokuvamusiikkia sekä suuri määrä kantaatteja ja yksinlauluja. Väinöä on teostensa perusteella analysoitu säveltäjäluonteeltaan herkkävaistoiseksi lyyrikoksi sekä melodikoksi, ja hänen sointunsa koettiin rikkaiksi ja ilmekkäiksi sekä orkesteriteoksissa hienostuneeksi ja monipuoliseksi.kenen mukaan? Väinö sai director musices -arvonimen vuonna 1952. Hän oli myös Suomen Tanssitaiteilijain Liito kunniajäsen.
Väinö Hannikainen kuoli sydänhalvaukseen huvilalla Kuhmoisissa (Aavarannassa) 60 vuoden iässä.
Härnösandin kunta

| Härnösandin kunta |
| --- | --- |
 vaakuna

Valtio:   Ruotsi
Lääni:  Västernorrlandin lääni
Maakunta:  Ångermanland
Keskustaajama:  Härnösand
Kuntakoodi:  2280
Pinta-ala  ():  
 – Maa:  1 058,32 km²
Väkiluku (31.12.2020)  ():  25 114
 – Väestötiheys:  23,7 as./km²
 
 www.harnosand.se 
Infobox OKVirheellinen NIMI-arvo: 
Härnösandin kunta (ruots. Härnösands kommun) on Västernorrlandin läänissä sijaitseva Ruotsin kunta. Maakuntajaossa se kuuluu Ångermanlandiin. Kunnan keskustaajama on Härnösand.
Kunnan maapinta-ala on 1 058,32 neliökilometriä (1.1.2016) ja asukasluku 25 114 henkeä (31.12.2020).
Kunnan rannikkoalue kuuluu Korkearannikkoon (ruots. Höga kusten) jolle ovat ominaista suuret korkeuserot.
Vuonna 2007 kunnassa oli 37,58 km² peltoa, joten saman ajankohdan maapinta-alaan vertaamalla saadaan peltojen osuudeksi 3,5 prosenttia kunnan maapinta-alasta.
Kuntajaon kehitys

Vuonna 1873 Härnön maalaiskunta liitettiin Härnösandin kaupunkiin. Vuoden 1952 kuntauudistuksessa muodostettiin Säbrån "suurkunta" yhdistämällä aiemmat Hemsön, Häggdångerin, Stigsjön, Säbrån ja Viksjön maalaiskunnat. Härnösandin kaupunkiin ja Högsjön maalaiskuntaan uudistus ei vaikuttanut. Vuonna 1969 Högsjö ja Säbrå liitettiin kaupunkiin. Vuonna 1971 kaupunki muutettiin nykyiseksi Härnösandin kunnaksi ilman rajamuutoksia.
Vaakuna

Nykyinen vaakuna on entisen Härnösandin kaupungin vaakuna. Myös Säbrån maalaiskunnalla oli oma vaakuna.
Säbrån maalaiskunta
Väestönkehitys

| Härnösandin kunnan väestönkehitys 1950–2020 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 27 599 | 27 599 |
| 1955 | 1955 |    | 28 526 | 28 526 |
| 1960 | 1960 |    | 28 517 | 28 517 |
| 1965 | 1965 |    | 27 640 | 27 640 |
| 1970 | 1970 |    | 26 953 | 26 953 |
| 1975 | 1975 |    | 27 051 | 27 051 |
| 1980 | 1980 |    | 27 756 | 27 756 |
| 1985 | 1985 |    | 27 338 | 27 338 |
| 1990 | 1990 |    | 27 446 | 27 446 |
| 1995 | 1995 |    | 27 326 | 27 326 |
| 2000 | 2000 |    | 25 493 | 25 493 |
| 2005 | 2005 |    | 25 227 | 25 227 |
| 2010 | 2010 |    | 24 611 | 24 611 |
| 2015 | 2015 |    | 25 066 | 25 066 |
| 2020 | 2020 |    | 25 114 | 25 114 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 3 210 | 12,8 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 460 | 1,8 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 1 203 | 4,8 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 20 193 | 80,6 |
Hieman vanhempien vuoden 2009 lopun tietojen mukaan kunnassa asui 295 Suomessa syntynyttä, mikä vastasi 1,2 prosenttia kunnan väestöstä.
Vielä vanhempien vuoden 1984 lopun tietojen mukaan 2,6 prosenttia kunnan asukkaista oli ulkomailla syntyneitä. Tuolloin kunnassa asui 306 Suomessa syntynyttä, mikä vastasi 1,1 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 177 093 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 60 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 18,8 %
18–64-vuotiaat: 57,4 %
65 vuotta täyttäneet: 23,8 %
Elinkeinot

Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 2,1 | 2,1 |
|   | jalostus | 12,5 | 13,9 |
|   | palvelut | 83,5 | 82,2 |
|   | tuntematon | 1,9 | 1,8 |
|   | Työpaikkoja ja työllisiä | 10 621 | 10 888 |
|   | työpaikkaomavaraisuus | 97,5 |  |
Taajamat

Kunnassa on 4 taajamaa, joiden osuus kunnan väestöstä vuoden 2010 lopussa oli 78,4 prosenttia. Taajamien ulkopuolella asui tuolloin 5 325 asukasta. Seuraavassa on lueteltu kunnan alueella sijaitsevat taajamat väkilukuineen:
| # | Taajama | Väkiluku (31> 12.2010) |
| --- | --- | --- |
| 1 | Härnösand | 17 556 |
| 2 | Älandsbro | 832 |
| 3 | Ramvik* | 689 |
| 4 | Utansjö | 209 |
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Ramvikin taajamassa on 691 asukasta, ja se kuuluu pieniltä osin myös Kramforsin kuntaan.
Taajamat > Entiset taajamat

Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Norrstig
Veda
Taajamat > Pientaajamat

Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Brunne + Solberg
Byåker + del av Helgum
Gådeå
Norrstig + Saltvik
Nässland och Kragom
Ramsås
Solumshamn
Veda
Viksjö
Ytterfälle